Diari Oficial de la Generalitat Valenciana


Sumari del DOGV 8064, del 16-06-2017 (2017/5192)

Resolució de 19 de maig de 2017, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica àrea denominada LAT a 66 kV, doble circuit, E/S STR Carrases L/ Llíria-La Pea, en el terme municipal de Llíria, província de València. Expediente ATLINE/2012/103/46. Expedient d'expropiació forçosa JUEXPR/2016/3/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5192


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 19 de maig de 2017, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica àrea denominada LAT a 66 kV, doble circuit, E/S STR Carrases L/ Llíria-La Pea, en el terme municipal de Llíria, província de València. Expediente ATLINE/2012/103/46. Expedient d'expropiació forçosa JUEXPR/2016/3/46. [2017/5192]  
  
Amb data 25 de juliol de 2013, el Servei Territorial d'Energia de València va dictar una resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte tècnic d'execució de la línia elèctrica aèria, denominada LAT a 66 kV, doble circuit, E/S STR Carrases L/ Llíria-La Pea, en el terme municipal de Llíria.  
La dita declaració d'utilitat pública d'acord amb el que disposa el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la seua urgent ocupació, i els és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això, aquest Servei Territorial d'Indústria i Energia de València, en compliment del que disposa el mencionat article 52 de la Llei d'expropiació forçosa, ha resolt:  
  
Convocar les persones titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que estableix l'esmentat article, dur a terme l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades per mitjà de la deguda autorització, aportar els documents acreditatius de la seua titularitat i l'últim rebut de la contribució, podran acompanyar de persones que periten i un notari o notària, si ho estimen oportú, amb despeses a costa seua.  
L'alçament d'actes tindrà lloc els pròxims dies 18 i 19 de juliol de 2017, a partir de les 11.00 i les 09.30 hores, respectivament, en les dependències de l'Ajuntament de Llíria.  
L'ordre d'alçament d'actes es comunicarà per mitjà de l'oportuna cèdula de citació, en què figurara la relació de les persones titulars convocades en el tauler d'edictes de l'ajuntament assenyalat i en l'annex.  
  
És de significar que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.  
En l'expedient d'expropiació Iberdrola Distribución Eléctrica, SAU, assumirà la condició de beneficiària.  
  
València, 19 de maig de 2017.- El cap del Servei Territorial d'Indústria i Energia: Antonio Peris Armengot.